„Odkanalizovanie obcí Tekov – Juh“. 

Ide o spoločný projekt ôsmich obcí – Kalná nad Hronom, Bajka, Dolný Pial, Horný Pial, Lok, Ondrejovce, Tekovský Hrádok a Veľký Ďur.
O tomto projekte informujeme vždy, keď dosiahneme míľnik, čo sa udialo aj dnes. Projekt vrátane 40tich odborných vyjadrení a stanovísk sme doručili špeciálnemu stavebnému úradu so žiadosťou o vydanie povolenia. 
Pred nami je ešte veľa administratívnej práce avšak rád by som aj z tohto miesta poďakoval všetkým starostom za spoluprácu a nadšenie. Je to dôležitý projekt nášho mikro regiónu. Ochráni životné prostredia, zvýši komfort ale aj ušetrí občanom financie. 
Kanalizácia je jednou zo základných investícií do zdravého a kvalitného života v obci. Chráni životné prostredie a podzemné vody, znižuje riziko znečistenia pôdy a prispieva k ochrane zdravia obyvateľov. Je to investícia, ktorej význam presahuje dnešok a prináša úžitok aj budúcim generáciám.

